Udhëheqësit e BE-së nënshkruajnë një marrëveshje historike
Marrëveshja ri-strukturon procesin vendimmarrës të Bashkimit dhe garanton të drejtat bazë të njeriut
Traktati i ri i Bashkimit Evropian përfshin plane për krijimin e postit të një Komisioneri të Jashtëm evropian dhe zgjatjen e mandatit të presidencës, e cila sipas sistemit të tanishëm kalon nga një vend anëtar tek tjetri, çdo gjashtë muaj. Traktati synon gjithashtu të ristrukturojë organizatën, duke e zvogëluar Parlamentin Evropian dhe duke pakësuar numrin e vendimeve që kërkojnë një votë unanime. Në përgjithësi, traktati synon t’i japë Bashkimit Evropian një politikë të jashtme më efektive, një udhëheqje më të fortë dhe një proces vendim-marrës më demokratik. Por ai është shumë më pak ambicioz sesa kushtetuta që blloku u mundua të ratifikonte në vitin 2005. Votuesit francezë dhe holandezë e kundërshtuan dokumentin, duke bllokuar miratimin e tij. Presidenti i Parlamentit Evropian, Gert Potering ishte midis shumë politikanëve evropianë që e vlerësoi traktatin e ri, duke thënë se ai nënvizon transformimet madhore të bllokut gjatë viteve. Ai foli rreth ndryshimeve që i kishte përjetuar vetë që kur hyri në Parlamentin Evropian në vitin 1979. ,- tha ai. Zoti Potering vlerësoi gjithashtu kartën e re të të drejtave themelore të qytetarëve evropianë, që është përfshirë në traktat, megjithëse jo të gjitha vendet anëtare të Bashkimit po e nënshkruajnë këtë shtojcë. Shumë qeveri të Bashkimit Evropian thonë se për ratifikimin e dokumentit nuk është i nevojshëm një referendum – duke zgjedhur në vend të kësaj, votimin në Parlament. Vetëm Irlanda, sipas kushtetutës së saj, do të detyrohet të zhvillojë një referendum. Kjo i bën shanset e dështimit të këtij traktati shumë të pakta. //lk